**SAKSDOKUMENTER STUDENTTING 2**



**Vel møtt!**

Med vennlig hilsen

Studentorganisasjonen i Bodø

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lars Jakob Hegge

Studentleder

"Med lov skal landet vårt byggest, og ikkje med ulov øydast."

"Det er Studentleders råd og bud, med tilslutning fra de klokeste menn og kvinner, at folk skal gå fastande til tings, søke ting når sola er i aust og være på tinget til nons. Øl skal ikkje føres til tings, hverken for salg eller på annet vis. De menn eller kvinner som ståker eller er høgrøstet betaler en øre sølv i bot."

**Representanter**

**1** Handelshøgskolens studentforening Nord

**2** Handelshøgskolens studentforening Nord

**3** Handelshøgskolens studentforening Nord

**4** Handelshøgskolens studentforening Nord

**5** Handelshøgskolens studentforening Nord

**6** Handelshøgskolens studentforening Nord

**7** Tord Apalvik Studentforeningen INTER

**8** Julia Tidem Føllesdal Studentforeningen INTER

**9** Trude Gjelsten Studentforeningen INTER

**10** Eugen Hovden Haush Studentforeningen INTER

**11** Kristian Rasmussen Studentforeningen INTER

**12** Oda Stine Viken Studentforeningen INTER

**13** Studentforeningen ProStud

**14** Studentforeningen ProStud

**15** Studentforeningen ProStud

**16** Studentforeningen ProStud

**17** Studentforeningen ProStud

**18** Studentforeningen ProStud

**19** Studentforeningen ProStud

**20** Studentforeningen ProStud

**21** Andrea Nordvik Studentforeningen Nugla

**22** Assad Munir Studentforeningen Nugla

**23** Karl Kristian Kroken Studentforeningen Nugla

**Observatører**

**1** Lars Jakob HeggeLeder

**2** Anders Drangeid Nestleder

**3** Alexander Hjermind Internasjonalt ansvarlig

**4** Faiza Butt Økonomiansvarlig

**5** Kristian Bendik Hoflandsdal Velferdsansvarlig

**6** Tor Wingman Flåm Informasjonsansvarlig

**7** Emilie Felix Markedsansvarlig

**8** Karoline Wik Leder StudentUKA i Bodø

**9** Erik Finnerud Leder BOSI

**10** Ørjan Pettersen Leder Start Nord

**11** Helen Thomassen Leder Fadderperioden i Bodø

**12** Øistein Falch Leder Ventus

**13** Leder Tur- og friluftsforum

**14** Jørgen Husby Leder HHS Nord

**15** Andrea Nordvik Leder Nugla

**16** Simen Nørstebø Leder ProStud

**17** Trude Gjelsten Leder INTER

**18** Jim Simonsen Jenssen Universitetsstyret

**19** Mathias Lauritzen Universitetsstyret

**20** Jørgen Husby Styreleder Studentinord

**21** Bjørn Olsen Rektor Nord universitet

**22** Lasse Finsås Direktør Nord Universitet

**23** Anita Eriksen Direktør Nord Universitet

**24** Jacob Normann Direktør Studentinord

**25** Mathias LauritzenKontrollkomiteen

**26** Christian BucholdtKontrollkomiteen

**27** Jarl Håkon Berg Kontrollkomiteen

**28** Leder ISU

**Sak 1: Konstituering**

1. **Godkjenneing av innkalling**

Innkallingen ble sendt ut 05.10.2017

Innstilling til vedtak:

Innkallingen godkjennes

1. **Valg av møteleder**

Innstilling til vedtak:

Øystein Strømsnes velges som møteleder

1. **Valg av referent**

Inntilling til vedtak:

Hilde Iren Hardy velges som referent

1. **Valg av tellekorps**

Innstilling til vedtak:

To observatører velges som tellekorps.

1. **Valg av protokollunderskrivere**

Innstilling til vedtak:

1. **Godkjenning av saksliste**

Innstilling til vedtak:

Sakslisten godkjennes

1. **Godkjenning av forretningsorden**

Innstilling til vedtak:

Fremlagt forretningsorden godkjennes

**Forslag til saksliste**

1. Konstituering.
   1. Godkjenning av innkalling.
   2. Valg av møteleder.
   3. Valg av referent.
   4. Valg av tellekorps.
   5. Valg av protokollundersrkivere.
   6. Godkjenning av saksliste.
   7. Godkjenning av forretningsorden.
2. Referater

1. Orienteringer

1. Revidert Budsjett
2. Regnskap
3. Forskriftsendringer
4. Studentsosiale midler
5. Fondssammenslåinger
6. Fondsreglement

1. Valg
2. Resolusjoner
3. Rapporter
4. Spørretimen
5. Eventuelt

**Forslag til forretningsorden**

# **Forretningsorden for SOBs Årsmøte og Studentting**

Under følger forretningsorden for SOBs årsmøte og studentting. Denne gjelder såfremt en annen forretningsorden ikke blir vedtatt.

**1 Organer**

Årsmøte er Studentorganisasjonen i Bodø (SOB) sitt høyeste organ. Møtet reguleres av SOBs vedtekter, kapittel 4, samt denne forretningsorden.

*1.1 Delegater*

Årsmøtet delegater velges av studentforeningene etter Vedtektene § 4-1. Studenttingets medlemmer velges av studentforeningene etter Vedtektene §5-1.

*1.2 Observatører*

Alle studenter har observatørrett jmf. Vedtektene §4-1. I tillegg har følgende observatørrett:

* StudentiNord ved styreleder og direktør, eller den direktør utpeker
* Styret i SOB
* Valgkomitéen
* SOBs ansatte
* Kontrollkomiteen
* Universitetsstyret
* Rektor og direktør ved NORD Universitetet

Møtet kan særskilt vedta at andre har observatørstatus.

*1.3 Rettigheter og plikter i møtet*

Delegater har talerett, forslagsrett og stemmerett.

Observatører har tale- og forslagsrett

Gjester har kun talerett

Delegater har møteplikt

*1.4 Beslutningsdyktighet*

Årsmøtet er beslutningsdyktig når minst 3/4 av de valgte delegatene er til stede og hver studentforening er representert, jmf. Vedtektene §4-1.

*1.5 Konstituering*

Etter åpningshilsen, presenterer leder eller leders stedfortreder, styrets forslag til to ordstyrere, *etter at ordstyrer er valgt overtar ordstyrer og sørger for at* referenter og tellekorps *blir valgt*. Valg av disse foretas av Studenttinget.

Deretter foretas godkjenning av styrets forslag til (i denne rekkefølgen): innkalling, sakslisten, og eventuelt dagsorden. Dersom studenttinget ønsker spesifisering av tidsbruken til sakslisten, skal et tidsanslag gis. Hvis studenttinget ønsker å endre behandlingsrekkefølgen til sakslisten, skal dette stemmes over av studenttinget. Studenttinget vedtar konstitueringen med alminnelig flertall. Når dette er gjort er møtet konstituert.

*1.6 Permisjoner*

Dersom delegater med møteplikt ønsker å forlate møtet underveis i forhandlingene må det søkes om permisjon. Søknader må føres på eget ark og leveres til ordstyrerbenken. Alle søknader skal inneholde begrunnelse for vurdering av ordstyrerbenken. Ordstyrerbenken behandler permisjonssøknader fortløpende.

Ved overdragelse av stemmerett til vara, skal det angis hvem stemmeretten overdras til.

*1.7 Ikke godkjent fravær*

Dersom en delegat forlater møtet uten godkjent permisjonssøknad, vil dette medføre tap av delegatstatus i møtet.

**2 Midlertidige møteverv**

*2.1 Møteledelse*

Møteledelse består av to personer, møteleder/ordstyrer og referent. Møteledelsen velges under konstituering etter innstilling fra studentstyret. Referent fører referat.

*2.2 Tellekorps*

Tellekorpset velges under konstituering etter innstilling fra studentstyret. Tellekorps består av minst tre personer, og referent fungerer som kontrollorgan under valg.

**3 Saksbehandling under møtet**

Årsmøtet skal som hovedregel holdes åpen for offentligheten. Årsmøtet kan vedta å lukke møtet i enkeltsaker med kvalifisert flertall

*3.1 Lukking av møtet*

Årsmøtet kan lukke møtet. Ved forslag om lukking av møtet skal det inviteres til debatt der kun delegater og observatører har talerett.

*3.2 Talestol*

Ordet tas fra anvist plass i salen.

*3.3 Henvendelse av taler*

Taler skal alltid tale til ordstyrer. Det tillates ikke personangrep eller upassende språkbruk. Ved omtale av andre personer, skal personen omtales ved tittel, evt. Delegatnummer. Dersom momenter i dette punkt ikke blir fulgt, har ordstyrer anledning til å kutte taletiden til taler. Dette kan ikke påklages.

*3.4 Taletid*

Taletiden på innlegg skal ikke være lengre enn to – 2 – minutter. Det gis adgang til to - 2 – replikker til hvert innlegg med anledning til svarreplikk. Replikker skal ikke vare lenger enn ett - 1 – minutt. Svarreplikk skal ikke vare lenger enn 30 sekunder. Møteledelsen og andre med forslagsrett kan forslå endringer i taletid og replikkveksling i enkeltsaker eller for hele møtet. Møteledelsen kan foreslå å kutte i replikker dersom inntegnet liste overskrider avsatt tid til debatten.

*3.5 Inntegning* til debatt

Inntegning til debatt gjøres til møteledelsen med delegatskilt. Ved innlegg skal delegatskiltet holdes opp. Ved replikk skal delegatskiltet holdes opp med to fingre synlig foran delegatskiltet. Møteledelsen kan forslå skriftlig inntegning. Møteledelsen har anledning til å redigere talerlisten slik at forslagsstillere får presentert sine forslag tidlig i debatten.

*3.6 Til* *orden*

Den som tegner seg til forretningsorden, tidsplan eller voteringsorden skal få ordet umiddelbart etter at pågående replikkveksling er avsluttet. Taletiden er da ett - 1 – minutt. Det gis ikke replikker på slike innlegg. Møteledelsen avgjør om det åpnes for debatt i slike tilfeller. Møtet kan overprøve møteledelsens avgjørelse.

*3.7 Sette strek*

Møteledelsen og andre med forslagsrett kan foreslå at strek settes. Det innebærer at inntegning til innlegg og levering av nye forslag avsluttes. Dette vedtas med alminnelig flertall. Når det er vedtatt at strek skal settes, gis det anledning til å tegne seg i løpet av neste talers innlegg før talerlisten så leses opp og strek er satt. Etter strek er satt i debatten, gis det adgang til én replikk til hver innlegg med anledning til svarreplikk.

*3.8 Sette kontantstrek*

Møteledelsen og andre med forslagsrett har anledning til å forslå at debatten avsluttes umiddelbart. Dette gjøres med kvalifisert flertall

*3.9 Innlevering og presentasjon av forslag*

Alle forslag og endringsforslag må leveres skriftlig på eget endringsforslagsskjema til møteledelsen. Alle forslag og endringsforslag må presenteres av forslagsstiller. Alle forslag og endringsforslag leses også høyt opp av ordstyrer før votering kan foretas. Når votering har startet, er det ikke mulig å levere inn nye forslag.

*3.10 Protokolltilførsler*

Protokolltilførsler kan leveres av alle med forlagsrett. Protokolltilførsler leveres til ordstyrerbenken innen møtet er hevet. Protokolltilførselen må inneholde hvilken sak du vil ha tilførsel til, fullt navn og delegatnummer.

**4 Votering**

*4.1 Definisjoner*

1. Alminnelig flertall er oppnådd dersom det blant de avgitte stemmene er flere for enn mot forslaget og det ikke er flere blanke stemmer enn avgitte stemmer
2. Absolutt flertall er oppnådd når mer enn 50% av de tilstedeværende stemmeberettigede på møtet stemmer for forslaget.
3. Kvalifisert flertall er oppnådd når mer enn 2/3 av de tilstedeværende stemmeberettigede på møtet stemmer for forslaget.
4. 3/4 kvalifisert flertall er oppnådd når mer enn 3/4 av de tilstedeværende stemmeberettigede på møtet stemmer for forslaget.

*4.2 Votering*

*Votering skjer ordinært ved håndsopprekking. Skriftlig votering foretas dersom en eller flere av studenttingets medlemmer krever det. Opptelling foretas av tellekorps.*

*4.3 Prøvevotering*

*Dersom en eller flere av studenttingets medlemmer foreslår prøvevotering i en sak, skal det først voteres hvorvidt studenttinget ønsker prøvevotering. Resultatet av en prøvevotering får ingen konsekvenser for behandling av saken.*

*4.3 Avgjøring av votering*

Votering avgjøres ved alminnelig flertall, dersom annet ikke er bestemt. Votering skjer ordinært ved håndsopprekning av stemmeskilt. Studenttingets medlemmer kan ikke unnlate å avgi stemmetegn. Det finnes tre gyldige stemmeordner – for, imot eller avholdende/blank

Det kan foretas skriftlig votering dersom et alminnelig flertall krever det.

**5 Valg**

Alle personvalg med mer enn én kandidat skal foregå skriftlig. Ved stemmelikhet med flere kandidater enn plasser, elimineres den kandidaten med færrest stemmer, frem til vi sitter igjen med kandidater for å fylle åpne plasser. Ved stemmelikhet mellom to kandidater til én plass, skal det utstedes nyvalg. Dersom nyvalget også ender med stemmelikhet, skal valget avgjøres ved loddtrekking.

*5.1 Fremme kandidater*

Kandidater kan fremme sitt kandidatur eller få andre til å fremme sitt kandidatur når dette skal velges.

*5.2 Presentasjon av valgkomiteens innstilling*

Valgkomiteen presenterer sine innstillinger til valgene.

*5.3 Valgtale*

Det gid anledning til valgtaler knyttet til alle valg. Taletiden fastsettes av møteledelsen, men maksimalt tre – 3 – minutter.

*5.4 Offentliggjøring av valgresultat*

Tellekorpset gir resultatet av valgresultatet til ordstyrerbenken. Ordstyrerbenken presenterer så resultatet. Stemmetallene offentliggjøres ikke, men den enkelte kandidat kan etterspørre sitt eget stemmetall.

**6 Sluttbestemmelser**

*6.1 Spørsmål som ikke er regulert*

Dersom et spørsmål ikke er regulert i denne forretningsorden, eller gjennom vedtektene, kan Studenttinget med alminnelig flertall avgjøre hvilken praksis som skal gjelde

*6.2 Fravik fra forretningsorden*

Årsmøtet kan, med kvalifisert flertall, endre eller fravike forretningsorden i løpet av møtet, dersom dette ikke er regulert av vedtektene.

**Sak 2: Referater**

Aktuelle referat ligger vedlagt.

* Styremøte
* Studentting 1

**Innstilling til vedtak:**

Referatene taes til orientering

**Sak 3: Orienteringer**

* Arbeid siden studentting 1
* Studenthuset UFO
* Statsbudsjettet

**Sak 4: Revidert budsjett**

På Studentting 1 ble det vedtatt å revidere budsjettet på Studentting 2. Grunnen til dette var at man i fremlagt budsjett la til grunn inneværende avtale med Universitetet og Studentinord. Studentparlamentet Nord jobber med å få i land en ny avtale. Per dags dato er det ikke signert noe ny avtale, noe som vil si at vi må jobbe ut i fra de inneværende avtalene vi har i dag.

**Innstilling til vedtak:**

Saken tas til orientering

Revidert budsjett blir lagt frem når nye samarbeidsavtaler er på plass

**Sak 5: Regnskap**

Saken ettersendes

**Sak 6: Forskriftsendringer**

På årsmøtet 26.04.2017 ble det vedtatt et helhetlig endringsforslag til våre forskrifter. Dette innebærer også endring i fordeling til studentsosiale midler. Tidligere har 25% av studentsosiale midler gått til et velferdsfond der organisasjoner tilknyttet SOB kan søke om midler til arrangementer og andre tiltak. Dette er fjernet fra forskriftene, og det har vært knyttet noe misnøye til nettopp dette, og vi ønsker at studenttinget tar en vurdering på hvor vidt det skal tas inn igjen, eller om skal forbli slik det er.

Styret i SOB ønsker ikke å legge noen føringer på dette vedtaket. Vi fremmer derfor et alternativt forslag som settes opp mot eksisterende tekst. SOB tolker det dithend at dersom man ikke går for alternativ løsning, så ønsker man ikke et søkbart velferdsfond. Dette kan dog endres ved ny samarbeidsavtale med Universitetet og Studentinord.

Eksisterende tekst i økonomireglement §6.1:

«Styret innstiller, på bakgrunn av styrets vurdering av semesterrapporter tildeling av støttemidler til undergruppene og de tilknyttede organisasjonene med inntil 40% av de avsatte midlene. Resterende midler tilfaller foreningene.»

Alternativt forslag:

«Tilskudd, med mindre disse er øremerket finansiering av SOBs virksomhet eller er av ekstraordinær karakter, skal avsettes til studentsosiale midler. Av dette skal 25 % skal tilfalle søkbare midler til Studenttingets Velferdsfond og 75 % tilfaller studentsosiale støttemidler til enheter registrert som foreninger og undergrupper ved Studenttinget. Styret innstiller, på bakgrunn av styrets vurdering av semesterrapporter tildeling av støttemidler til undergruppene og de tilknyttede organisasjonene med inntil 40% av de avsatte midlene. Resterende midler tilfaller foreningene.»

**Sak 7: Utdeling av studensosiale midler**

I henhold til forskriftene skal det deles ut studensosiale midler en gang i semesteret. Halve den budsjetterte posten for studentsosiale midler skal derfor deles ut på dette studentting. Utdeling av de studensosiale midlene er i tråd med «Reglement for tildeling av støttemidler» som er nedfelt i forskriftene.

**Innstilling til vedtak:**

Dersom alternativt forslag i sak 5 vedtas, innstilles vedlegg 3 vedtatt

Dersom alternativt forslag i sak 5 ikke vedtas, innstilles vedlegg 4 vedtatt

**Sak 8: Fondsendringer**

Gjennom årenes løp har Studentorganisasjonen opparbeidet seg mange fond, hele ti stykker i tallet. Fondene inngår som en del av egenkapitalen til organisasjonen, og noen av fondene benyttes aktivt, mens andre har stått urørt i mange år. Det som er sikkert er at mange av fondene er utdatert. Det er flere fond går tilbake til tiden da Nord Universitet Campus Bodø var Høgskolen i Bodø, og har liten effekt.

Innstilling til vedtak nr. 2 og 3forutsetter at alternativt forslag i sak 5 blir vedtatt. Dersom det forslaget faller, fremmes ikke innstilling til vedtak nr. 2 og 3

**Innstilling til vedtak:**

1. Fond for SOBs nettside slåes sammen med informasjonsfondet og blir hetende «informasjonsfondet»
2. Samarbeidsfondet legges ned, og overføres til Velferdsfondet
3. Reisefondet halveres, der halvparten blir overført til velferdsfondet.

Tilhørende vedlegg:

|  |  |
| --- | --- |
| **Fond** | **Beløp** |
| SOB nettside | kr 50 000,00 |
| Fond SOS Barnebyer | kr 12 896,24 |
| Oppstartstøtte nye undergrupper | kr 12 797,98 |
| Samarbeidsfond | kr 68 400,00 |
| Fond Karrieredag | kr 25 701,89 |
| Informasjonsfond | kr 31 419,99 |
| Velferdsfond | kr 51 722,75 |
| Frifondsmidler | kr 35 058,60 |
| Reisefond UIN | kr 69 856,12 |
| Fond UKA-arrangement | kr 49 487,06 |

**Sak 9: Fondsreglement**

Studentorganisasjonen i Bodø har i dag et fondsreglement som ikke har blitt revidert på flere år. Det har lykkes styre å finne reglement for kun fire av fondene, der to av disse har et formål som strekker seg tilbake til tiden da SOB var ansvarlig for flere lokasjoner. Itillegg mangler det formål og retningslinjer for flere fond. Intensjonen til dette reglementet, er å få en oversikt over hva de ulike fondene skal brukes til.

**Innstilling til vedtak:**

Fondsreglement i vedlegg 5 vedtas som nytt fondsreglement

Vedlegg:

Vedlegg 5: Forslag til nytt fondreglement

Vedlegg 6: Eksisterende fondreglement

**Sak 10: Valg**

1. **Fadderperioden**

**Sak 11: Resolusjoner**

Resolusjoner er forslag til ny politikk eller hva studentorganisasjonen skal uttale i en sak. Alle studenter har rett til å sende inn resolusjoner til studenttinget jfr. vedtektene.

**Innstilling til vedtak:**

**Innstilling legges frem i møtet.**

Resolusjoner ettersendes.

**Sak 12: Rapporter**

* Bakgården

**Sak 13: Spørretimen**

I denne saken kan det rettes spørsmål mot alle organisasjonens organer, samt Nord universitet og Studentinord.

**Sak 13: Eventuelt**